Det danske sommervejr! Det er omskifteligt og utilregneligt, og det må vi danskere år efter år sande i sommerferien. Heldigvis kan vejrudsigterne give et praj om, at man skal huske paraply - men det er bare så svært at huske om morgenen, når vejret allerede føles varmt. Men så er det, at det kan ende med at gå galt, når himlen åbner sig. Det skete i hvert fald for nogle borgere i Aalborg Centrum tidligere i dag. Se videoen øverst i artiklen. Skybruddet, der varede i mellem 30 og 45 minutter i Aalborg, er skyld i store mængder af vand i viadukter og ved jernbanebroen. Derfor er viadukten ved Reberbansgade lukket, da der har været en vandmængde på en meter. Det oplsyer vagtchef ved Nordjyllands Politi, Karsten Højrup Kristensen.

Referat:
På ganske få øjeblikke kan vejret vende, og pludselig er man drivvåd i sit sommertøj. Sådan kan det gå - og de fleste af os har nok prøvet det engang eller to.